**Abroncsokkal még több jó ügyért**

Ismét soron kívül adományoz országos és regionális szervezeteknek a Hankook

**A koronavírus idején számos szervezet továbbra is aktívan működik, akár többet is tesz, mint az eddigi szokásos feladatkörük. Főként az egészségügyben dolgozók vannak a frontvonalban, ám emellett más területeken működő karitatív szervezetek is segítségre szorulnak.** **A Hankook Tire többek közt úgy járul hozzá a vírus elleni küzdelemhez, hogy a szokásos éves Abroncsadományozási Programján kívül több szervezetnek is külön adományoz abroncsokat**.

***Rácalmás, 2020. május 5.*** – A rendkívüli helyzet miatt számos szervezet komolyan leterhelt, az egészségügy mellett az adományozással vagy a rászorulók gondozásával foglalkozó alapítványok is sokszor erőn felül teljesítenek nap mint nap. Akár már egy megfelelően és biztonságosan működő gépjármű is nagy megnyugvást tud jelenteni például az időseket, a fogyatékkal élőket és a mozgáskorlátozottakat segítő szervezetek számára is. A folyamatos leterheltség mellett az amúgy is létszükségletet jelentő nyári abroncsok beszerzése pedig komoly problémát jelenthet.

Mindezeket figyelembe véve a Hankook Tire számos országos és regionális szervezetnek soron kívüli abroncsadományt biztosított. Ezúttal összesen 48 gumiabroncs talált gazdára 5 szervezet között:

* Heim Pál Gyermekkórház Fejlesztéséért Alapítvány
* Bethesda Kórház Alapítvány
* Magyar Vöröskereszt
* Büszke Aranykor Alapítvány
* Reménysugár Közhasznú Alapítvány

Továbbá a közelmúltban a Hankook a Közép-Dunántúli Regionális Mentőszervezet számára soron kívül adományozott 121 darab nyári abroncsot, amikor a szervezetnek sürgősen segítségre volt szüksége.

Az abroncsgyártó a továbbiakban is felkeres olyan szervezeteket, melyeknek a jelenlegi helyzetre való tekintettel soron kívüli abroncsadományra lehet szüksége.

A Hankook sokszínű társadalmi felelősségvállalási programjának 2012 óta szerves részét képezi az országos hatáskörű Abroncsadományozási Program. A hazánkban egyedülálló kezdeményezés keretében az abroncsgyártó olyan közhasznú alapítványoknak, egyesületeknek és nonprofit szervezeteknek kíván segítséget nyújtani, amelyek tevékenységükkel a társadalom számára fontos, sokszor életmentő feladatokat látnak el. Legutóbb 2019-ben, a pályázati időszak lezárultával a Hankook több, mint 2300 db abroncsot juttatott el összesen 237 regionális és három országos szervezet számára.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |
| --- |
| **Kapcsolat:****Hankook Tire Magyarország Kft. | Kommunikációs Osztály | 2459 Rácalmás, Hankook tér 1.** |
| **Roy Katalin**kommunikációs vezetőroykatalin@hankooktech.com | **Pacsirszky Attila**kommunikációs szakértőpacsirszky@hankooktech.com+36-25/556091 | **Tóth Alexandra**kommunikációs szakértőalexandra.toth@hankooktech.com+36-25/556096 | **Vercz Vivien**kommunikációs munkatársvercz.vivien@hankooktech.com+36-25/556009 |